**Moduuli C, Kiviaineskuorman tekeminen**

Tehtävässä kilpailija tekee vaa’alla varustetulla pyöräkuormaajalla kiviaineskuorman kuorma-auton lavalle. Pyöräkuormaajalle ei tehdä ajoonlähtötarkastusta.

Kilpailija perehdytetään aluksi tehtävässä käytettävään koneeseen.

Tehtävän suorittamiseen on varattu aikaa 1 tunti, josta viimeinen 20 minuuttia on varattu tuomareiden suorittamaan arviointiin.

Kilpailija laskee aluksi kuorma-auton kantavuuden annettujen lähtötietojen perusteella, kirjaa sen annetulle lomakkeelle ja antaa sen tuomarille. Tämän jälkeen kilpailija tekee kuorma-auton lavalle kiviaineskuorman, jonka paino on mahdollisimman lähellä kuorma-auton kantavuutta. Kilpailija tulostaa kuormasta vaakalapun ja antaa sen tuomareille. Tulostetussa vaakalapussa pitää näkyä kuormattu tonnimäärä.

Kilpailija ajaa lopuksi pyöräkuormaajan lähtöpaikkaan.

Tehtävän arvioinnissa kiinnitetään huomiota kuormaajan sujuvaan ja turvalliseen käyttöön.

Tuomareilla on oikeus keskeyttää kilpailusuoritus tarvittaessa, esimerkiksi, jos työturvallisuus vaarantuu.